title: 2015 m. gegužės 21 d. Komisijos įgyvendinimo reglamentas (ES) 2015/796, kuriuo dėl naujų labai patogeniško paukščių gripo protrūkių ir su ta liga susijusio Jungtinių Amerikos Valstijų įrašo trečiųjų šalių, teritorijų, zonų ar skyrių, iš kurių galima importuoti į Sąjungą ir vežti tranzitu per Sąjungą tam tikras naminių paukščių prekes, sąraše iš dalies keičiamas Reglamento (EB) Nr. 798/2008 I priedas (Tekstas svarbus EEE)

text:
22.5.2015

               LT

               Europos Sąjungos oficialusis leidinys

               L 127/9

         KOMISIJOS ĮGYVENDINIMO REGLAMENTAS (ES) 2015/796
   2015 m. gegužės 21 d.
   kuriuo dėl naujų labai patogeniško paukščių gripo protrūkių ir su ta liga susijusio Jungtinių Amerikos Valstijų įrašo trečiųjų šalių, teritorijų, zonų ar skyrių, iš kurių galima importuoti į Sąjungą ir vežti tranzitu per Sąjungą tam tikras naminių paukščių prekes, sąraše iš dalies keičiamas Reglamento (EB) Nr. 798/2008 I priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. gruodžio 16 d. Tarybos direktyvą 2002/99/EB, nustatančią gyvūnų sveikatos taisykles, reglamentuojančias žmonėms skirtų gyvūninės kilmės produktų gamybą, perdirbimą, paskirstymą ir importą (1), ypač į jos 8 straipsnio įžanginį sakinį, 8 straipsnio 1 punkto pirmą pastraipą, 8 straipsnio 4 punktą ir 9 straipsnio 4 dalies c punktą,
   atsižvelgdama į 2009 m. lapkričio 30 d. Tarybos direktyvą 2009/158/EB dėl gyvūnų sveikatos reikalavimų, reglamentuojančių Bendrijos vidaus prekybą naminiais paukščiais ir perinti skirtais kiaušiniais ir jų importą iš trečiųjų šalių (2), ypač į jos 23 straipsnio 1 dalį, 24 straipsnio 2 dalį ir 25 straipsnio 2 dalį,
   kadangi:

               (1)

               Komisijos reglamente (EB) Nr. 798/2008 (3) nustatyti veterinarinio sertifikavimo reikalavimai, taikomi importuojant naminius paukščius ir naminių paukščių produktus (toliau – prekės) į Sąjungą ir vežant juos tranzitu per Sąjungą, įskaitant sandėliavimą tranzito metu. Tame reglamente nustatyta, kad prekes importuoti į Sąjungą ir vežti tranzitu per ją galima tik iš trečiųjų šalių, teritorijų, zonų ar skyrių, kurie išvardyti jo I priedo 1 dalyje pateiktos lentelės 1 ir 3 skiltyse;

               (2)

               Reglamente (EB) Nr. 798/2008 taip pat nustatytos sąlygos, kuriomis vadovaujantis trečioji šalis, teritorija, zona ar skyrius turi būti laikomas neužkrėstu labai patogenišku paukščių gripu (LPPG);

               (3)

               į Reglamento (EB) Nr. 798/2008 I priedo 1 dalies sąrašą Jungtinės Amerikos Valstijos įtrauktos kaip trečioji šalis, iš kurios tam tikrų teritorijos dalių, atsižvelgiant į LPPG protrūkius, leidžiama prekes, kurioms taikomas tas reglamentas, importuoti į Sąjungą ir vežti per ją tranzitu. Toks šalies suskirstymas į regionus buvo pripažintas Reglamentu (EB) Nr. 798/2008, kuris po LPPG protrūkių Kalifornijos, Aidaho, Oregono, Vašingtono ir Minesotos valstijose buvo iš dalies pakeistas Komisijos įgyvendinimo reglamentu (ES) 2015/243 (4), Komisijos įgyvendinimo reglamentu (ES) 2015/342 (5) ir Komisijos įgyvendinimo reglamentu (ES) 2015/526 (6);

               (4)

               Sąjungos ir Jungtinių Amerikos Valstijų susitarime (7) numatytas greitas abipusis suskirstymo regionais priemonių pripažinimas Sąjungoje arba Jungtinėse Amerikos Valstijose kilus ligos protrūkiams (toliau – Susitarimas);

               (5)

               Jungtinės Amerikos Valstijos patvirtino, kad Misūrio, Arkanzaso, Kanzaso, Šiaurės ir Pietų Dakotos, Montanos, Viskonsino ir Ajovos valstijose naminių paukščių pulkuose nustatyta H5 potipio LPPG atvejų. Jungtinių Amerikos Valstijų veterinarijos tarnybos nedelsdamos sustabdė veterinarijos sertifikatų, skirtų iš tų valstijų į Sąjungą numatytoms eksportuoti prekių siuntoms, išdavimą. Be to, Jungtinės Amerikos Valstijos įgyvendino likvidavimo strategiją LPPG kontroliuoti ir jo plitimui riboti;

               (6)

               po ligos protrūkių minėtose valstijose Jungtinės Amerikos Valstijos pateikė informaciją apie savo teritorijoje susiklosčiusią epidemiologinę padėtį ir apie priemones, kurių jos ėmėsi, siekdamos užkirsti kelią tolesniam LPPG plitimui, o Komisija jau atliko tos informacijos vertinimą. Remiantis šiuo vertinimu, Susitarime nustatytais įsipareigojimais ir Jungtinių Amerikos Valstijų suteiktomis garantijomis, tikslinga pakeisti draudimą į Sąjungą įvežti tam tikras prekes ir taikyti jį visoms Minesotos, Pietų Dakotos, Viskonsino ir Ajovos valstijoms bei toms Misūrio, Arkanzaso, Kanzaso, Montanos ir Šiaurės Dakotos valstijų dalims, kurioms po paskutinių protrūkių apribojimus pradėjo taikyti Jungtinių Amerikos Valstijų veterinarijos tarnybos;

               (7)

               todėl, siekiant atsižvelgti į esamą epidemiologinę padėtį toje trečiojoje šalyje, reikėtų iš dalies pakeisti Reglamento (EB) Nr. 798/2008 I priedo 1 dalies sąrašo Jungtinių Amerikos Valstijų įrašą;

               (8)

               todėl Reglamento (EB) Nr. 798/2008 I priedas turėtų būti atitinkamai iš dalies pakeistas;

               (9)

               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 798/2008 I priedo 1 dalis iš dalies keičiama pagal šio reglamento priedą.
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. gegužės 21 d.

            Komisijos vardu

            Pirmininkas

         Jean-Claude JUNCKER

      (1)  OL L 18, 2003 1 23, p. 11.

      (2)  OL L 343, 2009 12 22, p. 74.

      (3)  2008 m. rugpjūčio 8 d. Komisijos reglamentas (EB) Nr. 798/2008, kuriuo nustatomas trečiųjų šalių, teritorijų, zonų ar skyrių, iš kurių galima importuoti į Bendriją ir vežti tranzitu per Bendriją naminius paukščius ir naminių paukščių produktus, sąrašas ir veterinarijos sertifikatų reikalavimai (OL L 226, 2008 8 23, p. 1).

      (4)  2015 m. vasario 13 d. Komisijos įgyvendinimo reglamentas (ES) 2015/243, kuriuo dėl labai patogeniško paukščių gripo ir su juo susijusio Jungtinių Amerikos Valstijų įrašo trečiųjų šalių, teritorijų, zonų ar skyrių, iš kurių galima importuoti į Sąjungą ir vežti tranzitu per Sąjungą tam tikras naminių paukščių prekes, sąraše iš dalies keičiamas Reglamento (EB) Nr. 798/2008 I priedas (OL L 41, 2015 2 17, p. 5).

      (5)  2015 m. kovo 2 d. Komisijos įgyvendinimo reglamentas (ES) 2015/342, kuriuo dėl labai patogeniško paukščių gripo protrūkių Jungtinių Amerikos Valstijų Aidaho ir Kalifornijos valstijose ir Jungtinių Amerikos Valstijų įrašo trečiųjų šalių, teritorijų, zonų ar skyrių, iš kurių galima importuoti į Sąjungą ir vežti tranzitu per Sąjungą tam tikras naminių paukščių prekes, sąraše iš dalies keičiamas Reglamento (EB) Nr. 798/2008 I priedas (OL L 60, 2015 3 4, p. 31).

      (6)  2015 m. kovo 27 d. Komisijos įgyvendinimo reglamentas (ES) 2015/526, kuriuo dėl labai patogeniško paukščių gripo protrūkių Jungtinėse Amerikos Valstijose ir su ta liga susijusio Jungtinių Amerikos Valstijų įrašo trečiųjų šalių, teritorijų, zonų ar skyrių, iš kurių galima importuoti į Sąjungą ir vežti tranzitu per Sąjungą tam tikras naminių paukščių prekes, sąraše iš dalies keičiamas Reglamento (EB) Nr. 798/2008 I priedas (OL L 84, 2015 3 28, p. 30).

      (7)  Europos bendrijos ir Jungtinių Amerikos Valstijų Vyriausybės susitarimas dėl sanitarinių priemonių visuomenės ir gyvūnų sveikatai apsaugoti prekiaujant gyvais gyvūnais ir gyvūninės kilmės produktais, Bendrijos vardu patvirtintas Tarybos sprendimu 1998/258/EB (OL L 118, 1998 4 21, p. 1).

      PRIEDAS
      Reglamento (EB) Nr. 798/2008 I priedo 1 dalyje Jungtinėms Amerikos Valstijoms skirtas įrašas pakeičiamas taip:

                     Trečiosios šalies ar teritorijos ISO kodas ir pavadinimas

                     Trečiosios šalies, teritorijos, zonos ar skyriaus kodas

                     Trečiosios šalies, teritorijos, zonos ar skyriaus aprašymas

                     Veterinarijos sertifikatas

                     Specialiosios sąlygos

                     Specialiosios sąlygos

                     Paukščių gripo stebėjimo statusas

                     Skiepijimo nuo paukščių gripo statusas

                     Salmonelių kontrolės statusas

                     Pavyzdys (-džiai)

                     Papildomos garantijos

                     Galiojimo pabaigos diena (1)

                     Galiojimo pradžios diena (2)

                     1

                     2

                     3

                     4

                     5

                     6

                     6 A

                     6 B

                     7

                     8

                     9

                     „US – Jungtinės Amerikos Valstijos

                     US-0

                     Visa šalies teritorija

                     SPF

                     EP, E

                     S4

                     US-1

                     Jungtinių Amerikos Valstijų teritorija, išskyrus US-2 teritoriją

                     BPP, BPR, DOC, DOR, HEP, HER, SRP, SRA

                     N

                     A

                     S3, ST1

                     WGM

                     VIII

                     POU, RAT

                     N

                     US-2

                     Jungtinių Amerikos Valstijų teritorija, atitinkanti:

                     US-2.1

                     Vašingtono valstijoje:

                                 Bentono apygardą

                                 Franklino apygardą

                     WGM

                     VIII

                     P2

                     2014 12 19

                     2015 04 07

                     POU, RAT

                     N
                     P2

                     US-2.2

                     Vašingtono valstijoje:
                     Klalamo apygardą

                     WGM

                     VIII

                     P2

                     2014 12 19

                     2015 05 11

                     POU, RAT

                     N
                     P2

                     US-2.3

                     Vašingtono valstijoje:
                     Okanogano apygardoje (1):

                                 a.

                                    Šiaurėje: Pradedant US 97 WA 20 greitkelio ir S. Janis Road gatvės sankirtoje, tada riba eina į dešinę S. Janis Road keliu. Į kairę McLaughlin Canyon Road keliu, tada į dešinę Hardy Road keliu, tada į kairę Chewilken Valley Road keliu.

                                 b.

                                    Rytuose: Iš Chewilken Valley Road kelio į dešinę JH Green Road keliu, tada į kairę Hosheit Road keliu, tada į kairę Tedrow Trail Road keliu, tada į kairę Brown Pass Road keliu iki Colville Tribe sienos. Palei vakarinę (po to – palei pietinę) Colville Tribe sieną, iki jos sankirtos su US 97 WA 20 greitkeliu.

                                 c.

                                    Pietuose: Į dešinę US 97 WA 20 greitkeliu, tada į kairę Cherokee Road keliu, tada į dešinę Robinson Canyon Road keliu. Į kairę Bide A Wee Road keliu, tada į kairę Duck Lake Road keliu, tada į dešinę Soren Peterson Road keliu, tada į kairę Johnson Creek Road keliu, tada į dešinę George Road keliu. Į kairę Wetherstone Road keliu, tada į dešinę Eplay Road keliu.

                                 d.

                                    Vakaruose: Iš Eplay Road kelio į dešinę Conconully Road/6th Avenue N. keliu, tada į kairę Green Lake Road keliu, tada į dešinę Salmon Creek Road keliu, tada į dešinę Happy Hill Road keliu, tada į kairę Conconully Road keliu (šis pereina į Main Street gatvę). Į dešinę Broadway gatve, tada į kairę C Street gatve, tada į dešinę Lake Street E gatve, tada į dešinę Sinlahekin Road keliu, tada į dešinę S. Fish Lake Road keliu, tada į dešinę Fish Lake Road keliu. Į kairę N. Pine Creek Road keliu, tada į dešinę Henry Road keliu (šis pereina į N. Pine Creek Road kelią), tada į dešinę Indian Springs Road keliu, tada į dešinę Hwy 7 greitkeliu iki US 97 WA 20 greitkelio.

                     WGM

                     VIII

                     P2

                     2015 01 29

                     POU, RAT

                     N
                     P2

                     US-2.4

                     Vašingtono valstijoje:
                     Okanogano apygardoje (2):

                                 a.

                                    Šiaurėje: Pradedant US Hwy 97 greitkelio ir Kanados sienos sankirtoje, toliau į rytus palei Kanados sieną, tada į dešinę 9 Mile Road keliu (apygardos greitkelis Hwy 4777).

                                 b.

                                    Rytuose: Iš 9 Mile Road kelio į dešinę Old Hwy 4777 greitkeliu, kuris pietuose pereina į Molson Road kelią. Į dešinę Chesaw Road keliu, tada į kairę Forest Service 3525 keliu, tada į kairę Forest Development Road 350 keliu, kuris pereina į Forest Development Road 3625 kelią. Nuo čia tiesiai į vakarus, tada į kairę Forest Service 3525 keliu, tada į dešinę Rone Road keliu, tada į dešinę Box Spring Road keliu, tada į kairę Mosquito Creek Road keliu, ir į dešinę Swanson Mill Road keliu.

                                 c.

                                    Pietuose: Iš Swanson Mill Road kelio į kairę O'Neil Road keliu, tada pietų kryptimi US 97 keliu. Į dešinę Ellis Forde Bridge Road keliu, tada į kairę Janis Oroville (SR 7) keliu, tada į dešinę Loomis Oroville Road keliu, tada į dešinę Wannact Lake Road keliu, tada į kairę Ellemeham Mountain Road keliu, tada į kairę Earth Dam Road keliu, tada į kairę keliu be pavadinimo, tada į dešinę keliu be pavadinimo, tada į dešinę kitu keliu be pavadinimo, tada į kairę keliu be pavadinimo, ir į kairę kitu keliu be pavadinimo.

                                 d.

                                    Vakaruose: Iš kelio be pavadinimo į dešinę Loomis Oroville Road keliu, tada į kairę Smilkameen Road keliu iki Kanados sienos.

                     WGM

                     VIII

                     P2

                     2015 02 03

                     POU, RAT

                     N
                     P2

                     US-2.5

                     Oregono valstijoje:
                     Daglaso apygardą

                     WGM

                     VIII

                     P2

                     2014 12 19

                     2015 03 23

                     POU, RAT

                     N
                     P2

                     US-2.6

                     Oregono valstijoje:
                     Dišiutso apygardą

                     WG

                     VIII

                     P2

                     2015 02 14

                     POU, RAT

                     N
                     P2

                     US-2.7

                     Oregono valstijoje:
                     Malūro apygardą

                     WGM

                     VIII

                     P2

                     2015 01 20

                     2015 05 11

                     POU, RAT

                     N
                     P2

                     Aidaho valstijoje:

                                 Kanjono apygardą

                                 Pejeto apygardą

                     WGM

                     VIII

                     P2

                     POU, RAT

                     N
                     P2

                     US-2.8.

                     Kalifornijos valstijoje:
                     Stanisloso apygardoje/Tuolamio apygardoje:
                     10 km spindulio teritoriją, pradedant N taške, esančiame ant apskritos kontrolinės zonos ribos, laikrodžio rodyklės kryptimi sudarytą taip:

                                 a.

                                    Šiaurėje – 2,5 mylios į rytus nuo State Hwy. 108 greitkelio ir Williams Road kelio sankirtos.

                                 b.

                                    Šiaurės rytuose – 1,4 mylios į pietryčius nuo Rock River Dr. ir Tulloch Road kelių sankirtos.

                                 c.

                                    Rytuose – 2,0 mylios į šiaurės vakarus nuo Milpitas Road ir Las Cruces Road kelių sankirtos.

                                 d.

                                    Pietryčiuose – 1,58 mylios į rytus nuo šiaurinės Rushing Road kelio dalies.

                                 e.

                                    Pietuose – 0,7 mylios į pietus nuo State Highway132 greitkelio ir Crabtree Road kelio sankirtos.

                                 f.

                                    Pietvakariuose – 0,8 mylios į pietryčius nuo Hazel Dean Road ir Loneoak Road kelių sankirtos.

                                 g.

                                    Vakaruose – 2,5 mylios į pietvakarius nuo Warnerville Road ir Tim Bell Road kelių sankirtos.

                                 h.

                                    Šiaurės vakaruose – 1 mylia į pietryčius nuo CA-120 ir Tim Bell Road kelių sankirtos.

                     WGM

                     VIII

                     P2

                     2015 01 23

                     POU, RAT

                     N
                     P2

                     US-2.9

                     Kalifornijos valstijoje:
                     Kingso apygardoje:
                     10 km spindulio teritoriją, pradedant N taške, esančiame ant apskritos kontrolinės zonos ribos, laikrodžio rodyklės kryptimi sudarytą taip:

                                 a.

                                    Šiaurėje – 0,58 mylios į šiaurę nuo Kansas Avenue
                                 NE gatvės – 0,83 mylios į rytus nuo CA-43 kelio.

                                 b.

                                    Rytuose – 0,04 mylios į rytus nuo 5th Avenue gatvės

                                 c.

                                    Pietryčiuose – 0,1 mylios į rytus nuo Paris Avenue ir 7th Avenue gatvių sankirtos

                                 d.

                                    Pietuose – 1,23 mylios į šiaurę nuo Redding Avenue gatvės

                                 e.

                                    Pietvakariuose – 0,6 mylios į vakarus nuo Paris Avenue ir 15th Avenue gatvių sankirtos

                                 f.

                                    Vakaruose – 1,21 mylios į rytus nuo 19th Avenue gatvės

                                 g.

                                    Šiaurės vakaruose – 0,3 mylios į šiaurę nuo Laurel Avenue ir 16th Avenue gatvių sankirtos

                     WGM

                     VIII

                     P2

                     2015 02 12

                     POU, RAT

                     N
                     P2

                     US-2.10

                     Minesotos valstiją

                     WGM

                     VIII

                     P2

                     2015 03 05

                     POU, RAT

                     N
                     P2

                     US-2.11

                     Misūrio valstijoje:

                                 Džasperio apygardą

                                 Bartono apygardą

                     WGM

                     VIII

                     P2

                     2015 03 08

                     POU, RAT

                     N
                     P2

                     US-2.12

                     Misūrio valstijoje:

                                 Monito apygardą

                                 Morgano apygardą

                     WGM

                     VIII

                     P2

                     2015 03 09

                     POU, RAT

                     N
                     P2

                     US-2.13

                     Arkanzaso valstijoje:

                                 Buno apygardą

                                 Mariono apygardą

                     WGM

                     VIII

                     P2

                     2015 03 11

                     POU, RAT

                     N
                     P2

                     US-2.14

                     Kanzaso valstijoje:

                                 Levenverto apygardą

                                 Vajandoto apygardą

                     WGM

                     VIII

                     P2

                     2015 03 13

                     POU, RAT

                     N
                     P2

                     US-2.15

                     Kanzaso valstijoje:

                                 Čerokio apygardą

                                 Krofordo apygardą

                     WGM

                     P2

                     2015 03 09

                     POU, RAT

                     N
                     P2

                     US-2.16

                     Montanos valstijoje:

                                 Džudit Beisino apygardą

                                 Ferguso apygardą

                     WGM

                     VIII

                     P2

                     2015 04 02

                     POU, RAT

                     N
                     P2

                     US-2.17

                     Šiaurės Dakotos valstijoje:
                     Dikio apygardą

                     WGM

                     VIII

                     P2

                     2015 04 11

                     POU, RAT

                     N
                     P2

                     US-2.18

                     Pietų Dakotos valstiją

                     WGM

                     VIII

                     P2

                     2015 04 01

                     POU, RAT

                     N
                     P2

                     US-2.19

                     Viskonsino valstiją

                     WGM

                     VIII

                     P2

                     2015 04 11

                     POU, RAT

                     N
                     P2

                     US-2.20

                     Ajovos valstiją

                     WGM

                     VIII

                     P2

                     2015 04 14

                     POU, RAT

                     N
                     P2

         (1)  Prekes, taip pat ir vežamas atviroje jūroje, pagamintas iki šios datos, galima importuoti į Bendriją 90 dienų nuo šios datos.

         (2)  Į Bendriją galima importuoti tik po šios datos pagamintas prekes.“


title: 2013 m. spalio 7 d. Tarybos įgyvendinimo reglamentas (ES) Nr. 1042/2013, kuriuo iš dalies keičiamos Įgyvendinimo reglamento (ES) Nr. 282/2011 nuostatos, susijusios su paslaugų teikimo vieta

text:
26.10.2013

               LT

               Europos Sąjungos oficialusis leidinys

               L 284/1

         TARYBOS ĮGYVENDINIMO REGLAMENTAS (ES) Nr. 1042/2013
   2013 m. spalio 7 d.
   kuriuo iš dalies keičiamos Įgyvendinimo reglamento (ES) Nr. 282/2011 nuostatos, susijusios su paslaugų teikimo vieta
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. lapkričio 28 d. Tarybos direktyvą 2006/112/EB dėl pridėtinės vertės mokesčio bendros sistemos (1), ypač į jos 397 straipsnį,
   atsižvelgdama į Europos Komisijos pasiūlymą,
   kadangi:

               (1)

               Direktyvoje 2006/112/EB, nustatyta, kad nuo 2015 m. sausio 1 d. visos telekomunikacijų, radijo ir televizijos transliavimo bei elektroninėmis priemonėmis teikiamos paslaugos, suteiktos neapmokestinamajam asmeniui, turi būti apmokestinamos valstybėje narėje, kurioje įsisteigęs paslaugas įsigyjantis asmuo, kurioje jis turi nuolatinę gyvenamąją vietą ar paprastai gyvena, nepriklausomai nuo to, kur įsisteigęs tas paslaugas teikiantis apmokestinamasis asmuo. Dauguma kitų paslaugų, teikiamų neapmokestinamajam asmeniui, ir toliau apmokestinamos valstybėje narėje, kurioje įsisteigęs teikėjas;

               (2)

               siekiant nustatyti, kurios paslaugos turi būti apmokestinamos paslaugas įsigyjančio asmens valstybėje narėje, būtina apibrėžti telekomunikacijų, radijo ir televizijos transliavimo ir elektroninėmis priemonėmis teikiamas paslaugas. Visų pirma reikėtų patikslinti radijo ir televizijos transliavimo paslaugų (toliau – transliavimo paslaugos) sąvoką remiantis apibrėžtimis, kurios nustatytos Europos Parlamento ir Tarybos direktyvoje 2010/13/ES (2);

               (3)

               siekiant patikslinti padėtį Tarybos įgyvendinimo reglamente (ES) Nr. 282/2011 (3) išvardyti sandoriai, kurie laikomi elektroninėmis priemonėmis teikiamomis paslaugomis, tačiau šis sąrašas nėra išsamus. Sąrašas turėtų būti atnaujinamas ir sudaryti panašūs telekomunikacijų ir transliavimo paslaugų sąrašai;

               (4)

               būtina nustatyti, kas pridėtinės vertės mokesčio (PVM) mokėjimo tikslais yra teikėjas, kai elektroninėmis priemonėmis teikiamos paslaugos arba internetu teikiamos telefono paslaugos, teikiamos paslaugas įsigyjančiam asmeniui per telekomunikacijų tinklus arba sąsają ar portalą;

               (5)

               siekiant užtikrinti, kad taisyklės, kuriomis reglamentuojama transporto priemonių nuomos teikimo vieta ir telekomunikacijų, transliavimo ir elektroninėmis priemonėmis teikiamų paslaugų teikimo vieta, būtų vienodai taikomos, būtina nurodyti, kuri vieta laikoma neapmokestinamojo juridinio asmens įsisteigimo vieta;

               (6)

               siekiant nustatyti, kas atsakingas už PVM mokėjimą už suteiktas telekomunikacijų, transliavimo ar elektroninėmis priemonėmis teikiamas paslaugas, ir atsižvelgiant į tai, kad apmokestinimo vieta yra ta pati, nesvarbu, ar paslaugas įsigyjantis asmuo yra apmokestinamasis ar neapmokestinamasis asmuo, teikėjas turėtų galėti nustatyti paslaugas įsigyjančio asmens statusą vien remdamasis tuo, ar paslaugas įsigyjantis asmuo praneša savo individualų PVM mokėtojo kodą. Pagal bendras taisykles šis statusas turi būti pakeistas, jeigu paslaugas įsigyjantis asmuo vėliau praneša savo individualų PVM mokėtojo kodą. Negavus tokio pranešimo, tiekėjas turėtų likti atsakingas už PVM mokėjimą;

               (7)

               kai neapmokestinamasis asmuo yra įsisteigęs daugiau nei vienoje šalyje arba turi nuolatinę gyvenamąją vietą vienoje šalyje, bet paprastai gyvena kitoje, pirmenybė teikiama tai vietai, kurioje geriausiai užtikrinamas apmokestinimas faktinio vartojimo vietoje. Siekiant išvengti konfliktų dėl valstybių narių jurisdikcijos reikėtų konkrečiai nurodyti faktinio vartojimo vietą;

               (8)

               reikėtų nustatyti taisykles, kuriomis būtų paaiškinta apmokestinimo tvarka, taikoma transporto priemonių nuomos ir telekomunikacijų, transliavimo ir elektroninėmis priemonėmis teikiamų paslaugų teikimui, teikiamoms neapmokestinamajam asmeniui, kurio įsisteigimo ar nuolatinės gyvenamosios vietos ar paprastai gyvenamosios vietos praktiškai neįmanoma arba pakankamai užtikrintai negalima nustatyti. Tikslinga, kad tos taisyklės būtų grindžiamos prielaidomis;

               (9)

               jei esama informacijos, kuria remiantis galima nustatyti paslaugas įsigyjančio asmens faktinę vietą, kurioje jis yra įsisteigęs, turi nuolatinę gyvenamąją vietą ar paprastai gyvena, būtina numatyti galimybę prielaidą ginčyti;

               (10)

               vis dėlto tam tikrais atvejais, kai paslaugos teikiamos retkarčiais, paprastai yra susijusios su nedidelėmis sumomis ir jas teikiant būtinas fizinis paslaugas įsigyjančio asmens buvimas, pavyzdžiui, teikiant telekomunikacijų, transliavimo ar elektroninėmis priemonėmis teikiamas paslaugas viešosios prieigos prie belaidžio interneto zonoje ar interneto kavinėje, arba už kurias paprastai neišrašomi mokėjimo kvitai ar nėra kitų įrodymų apie suteiktą paslaugą, kaip taksofonų atveju, įrodymų, susijusių su vieta, kurioje įsisteigęs paslaugas įsigyjantis asmuo arba kurioje jis turi nuolatinę gyvenamąją vietą ar paprastai gyvena, teikimas ir kontrolė būtų neproporcingai didelė našta arba galėtų kelti duomenų apsaugos problemų;

               (11)

               kadangi neapmokestinamajam asmeniui transporto priemonių nuomos ir telekomunikacijų, transliavimo ir elektroninėmis priemonėmis teikiamų paslaugų apmokestinimo tvarka priklauso nuo to, kur paslaugas įsigyjantis asmuo įsisteigęs, turi nuolatinę gyvenamąją vietą ar paprastai gyvena, būtina paaiškinti, kokius įrodymus teikėjas turėtų turėti, kad nustatytų paslaugas įsigyjančio asmens vietą tais atvejais, kai nėra nustatyta konkrečių prielaidų ar dėl prielaidų ginčijimo. Tuo tikslu reikėtų sudaryti orientacinį nebaigtinį įrodymų sąrašą;

               (12)

               siekiant užtikrinti, kad su nekilnojamuoju turtu susijusių paslaugų teikimui būtų taikoma vienoda apmokestinimo tvarka, reikia apibrėžti nekilnojamojo turto sąvoką. Reikėtų konkrečiai nurodyti, kiek glaudus turėtų būti ryšys su nekilnojamuoju turtu, taip pat reikėtų sudaryti sandorių, kurie laikomi su nekilnojamuoju turtu susijusiomis paslaugomis, sąrašą, kuris nebūtų baigtinis;

               (13)

               taip pat būtina paaiškinti, kokia apmokestinimo tvarka taikoma paslaugų teikimui, kai paslaugas įsigyjančiam asmeniui suteikiama įranga, kad jis atliktų su nekilnojamuoju turtu susijusius darbus;

               (14)

               dėl praktinių priežasčių reikėtų paaiškinti, kad telekomunikacijų, transliavimo ir elektroninėmis priemonėmis teikiamos paslaugos, kurias apmokestinamasis asmuo savo vardu teikia kartu su apgyvendinimu viešbučiuose arba panašią veiklą vykdančiose įstaigose, teikimo vietos nustatymo tikslais turėtų būti laikomos suteiktomis tose vietose;

               (15)

               pagal Direktyvą 2006/112/EB leidimas įeiti į kultūros, meno, sporto, mokslo, švietimo, pramogų ar panašius renginius, visais atvejais turi būti apmokestinamas faktinėje renginio vietoje. Reikėtų aiškiai nustatyti, kad tai taip pat taikoma atvejais, kai bilietus į tokius renginius parduoda ne rengėjas tiesiogiai, o jie platinami per tarpininkus;

               (16)

               pagal Direktyvą 2006/112/EB prievolė mokėti PVM gali būti taikoma arba prieš prekių pateikimą ar paslaugų suteikimo metu, arba netrukus po to. Kai telekomunikacijų, transliavimo ar elektroninėmis priemonėmis teikiamos paslaugos teikiamos perėjimo prie naujų paslaugų teikimo vietos taisyklių laikotarpiu, su teikimu susijusios sąlygos ar skirtingas taikymas valstybėse narėse gali lemti dvigubą apmokestinimą arba neapmokestinimą. Siekiant to išvengti ir užtikrinti vienodą taikymą valstybėse narėse, būtina nustatyti pereinamojo laikotarpio nuostatas;

               (17)

               taikant šį reglamentą valstybėms narėms gali būti tikslinga priimti teisėkūros priemones, kuriomis apribojamos tam tikros teisės ir prievolės, nustatytos Europos Parlamento ir Tarybos direktyva 95/46/EB (4), kad būtų apsaugoti svarbūs ekonominiai ar finansiniai valstybės narės ar Europos Sąjungos interesai, įskaitant ir monetarinius, biudžeto ar mokesčių klausimus, kai tokios priemonės yra būtinos ir proporcingos atsižvelgiant į mokestinio sukčiavimo ir mokesčių slėpimo riziką valstybėse narėse ir į poreikį užtikrinti teisingą PVM surinkimą pagal šį reglamentą;

               (18)

               turėtų būti pateikta nekilnojamojo turto sąvoka tam, kad būtų užtikrinta vienoda paslaugų, susijusių su nekilnojamuoju turtu, valstybėse narės taikoma apmokestinimo tvarka. Tokios sąvokos pateikimas galėtų turėti nemažą poveikį teisėkūros ir administracinei praktikai valstybėse narėse. Nedarant poveikio valstybėse narėse jau taikiems teisės aktams ar praktikai, ta sąvoka turėtų būti pateikta vėliau, kad būtų užtikrintas sklandus perėjimas;

               (19)

               todėl Įgyvendinimo reglamentas (ES) Nr. 282/2011 turėtų būti atitinkamai iš dalies pakeistas,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamentas (ES) Nr. 282/2011 iš dalies keičiamas taip:

               1.

               IV slyrius iš dalies keičiamas taip:

                           a)

                           įterpiami šie straipsniai:
                           „6a straipsnis
                           1.   Telekomunikacijų paslaugos, kaip apibrėžta Direktyvos 2006/112/EB 24 straipsnio 2 dalyje, visų pirma, yra:

                                       a)

                                       fiksuotojo arba judriojo ryšio telefono paslaugos balsui, duomenims ir vaizdui perduoti ir perjungti, įskaitant su vaizdu susijusias telefono paslaugas (vaizdo telefono paslaugas);

                                       b)

                                       internetu teikiamos telefono paslaugos, įskaitant IP telefoniją (VoIP);

                                       c)

                                       balso paštas, skambučio laukimas, skambučio persiuntimas, skambintojo atpažinimas, trišalis skambinimas ir kitos skambučių valdymo paslaugos;

                                       d)

                                       ieškos paslaugos;

                                       e)

                                       audioteksto paslaugos;

                                       f)

                                       faksas, telegrafas ir teleksas;

                                       g)

                                       prieiga prie interneto, įskaitant žiniatinklį;

                                       h)

                                       privačios tinklų jungtys telekomunikacijų ryšiams, kuriais išimtinai naudojasi paslaugas įsigyjantis asmuo.

                                 2.   Telekomunikacijų paslaugos, kaip apibrėžta Direktyvos 2006/112/EB 24 straipsnio 2 dalyje, nėra:

                                       a)

                                       elektroniniu būdu teikiamos paslaugos;

                                       b)

                                       radijo ir televizijos transliavimo paslaugos (toliau – transliavimo paslaugos).

                                 6b straipsnis
                           1.   Transliavimo paslaugos apima garso ir garso bei vaizdo turinio paslaugas, kaip antai radijo ir televizijos programas, kurias ryšių tinklais teikia žiniasklaidos paslaugų teikėjas arba kurios teikiamos jo redakcine atsakomybe ir kurios skirtos plačiajai visuomenei vienu metu klausyti arba žiūrėti pagal programos tvarkaraštį.
                           2.   1 dalis visų pirma taikoma:

                                       a)

                                       radijo arba televizijos programoms, kurios perduodamos ar pakartotinai perduodamos radijo arba televizijos tinklu;

                                       b)

                                       internetu arba panašiu elektroniniu tinklu (IP srautinis duomenų siuntimas) platinamoms radijo arba televizijos programoms, jeigu jos transliuojamos tuo pačiu metu kaip radijo arba televizijos tinklu perduodamos ar pakartotinai perduodamos programos.

                                 3.   1 dalis netaikoma:

                                       a)

                                       telekomunikacijų paslaugoms;

                                       b)

                                       elektroniniu būdu teikiamoms paslaugoms;

                                       c)

                                       informacijos teikimui apie tam tikras užsakomąsias programas;

                                       d)

                                       transliavimo arba perdavimo teisių perleidimui;

                                       e)

                                       transliavimui priimti naudojamos techninės įrangos arba patalpų nuomai;

                                       f)

                                       internetu arba panašiu elektroniniu tinklu (IP srautinis duomenų siuntimas) platinamoms radijo arba televizijos programoms, nebent jos transliuojamos tuo pačiu metu kaip radijo arba televizijos tinklu perduodamos ar pakartotinai perduodamos programos.“;

                           b)

                           7 straipsnio 3 dalis iš dalies keičiama taip:

                                       i)

                                       įvadinė frazė pakeičiama taip:
                                       „3.   1 dalis netaikoma:“;

                                       ii)

                                       a punktas pakeičiamas taip:

                                                   „a)

                                                   transliavimo paslaugoms;“;

                                       iii)

                                       q, r ir s punktai išbraukiami;

                                       iv)

                                       papildoma šiais punktais:

                                                   „t)

                                                   internetu užsakytiems bilietams į kultūros, meno, sporto, mokslo, švietimo, pramogų ar panašius renginius;

                                                   u)

                                                   internetu užsakytoms apgyvendinimo, automobilių nuomos, maitinimo paslaugų, keleivių vežimo ar panašioms paslaugoms.“;

                           c)

                           įterpiamas šis straipsnis:
                           „9a straipsnis
                           1.   Taikant Direktyvos 2006/112/EB 28 straipsnį, kai elektroninėmis priemonėmis teikiamos paslaugos teikiamos per telekomunikacijų tinklą, sąsają ar portalą, pavyzdžiui, taikmenų parduotuvę, laikoma, kad teikiant tas paslaugas dalyvaujantis apmokestinamasis asmuo, veikia savo vardu, bet tų paslaugų teikėjo naudai, nebent tas apmokestinamasis asmuo tą teikėją yra aiškiai nurodęs kaip teikėją ir tai yra atspindėta šalių sutartinėse sąlygose.
                           Kad būtų laikoma, jog tas elektroninėmis priemonėmis teikiamų paslaugų teikėjas yra apmokestinamojo asmens aiškiai nurodytas kaip tų paslaugų teikėjas, turi būti įvykdytos šios sąlygos:

                                       a)

                                       kiekvieno teikiant tas elektroninėmis priemonėmis teikiamas paslaugas dalyvaujančio apmokestinamojo asmens išrašytoje ar pateiktoje sąskaitoje faktūroje privalo būti nurodyta, kokios tai paslaugos, ir jų teikėjas;

                                       b)

                                       paslaugas įsigyjančiam asmeniui išrašytoje ar pateiktoje sąskaitoje ar kvite privalo būti nurodyta, kokios tai elektroninėmis priemonėmis teikiamos paslaugos, ir jų teikėjas;

                                 Šios dalies taikymo tikslais, apmokestinamasis asmuo, kuris elektroninėmis priemonėmis teikiamų paslaugų teikimo atžvilgiu patvirtina, kad paslaugas įsigyjantis asmuo apmokestinamas ar patvirtina paslaugų teikimą arba nustato bendrąsias paslaugų teikimo sąlygas, negali aiškiai nurodyti kito asmens kaip tų paslaugų teikėjo.
                           2.   1 dalis tai pat taikoma tais atvejais, kai internetu teikiamos telefono paslaugos, įskaitant IP telefoniją (VoIP), yra teikiamos per telekomunikacijų tinklą, sąsają ar portalą, pavyzdžiui, taikmenų parduotuvę, laikantis tokių pačių sąlygų kaip nurodytosios toje dalyje.
                           3.   Šis straipsnis netaikomas apmokestinamajam asmeniui, kuris tik tvarko mokėjimus už elektroninėmis priemonėmis teikiamas paslaugas ar internetu teikiamas telefono paslaugas, įskaitant IP telefoniją (VoIP), ir kuris nedalyvauja teikiant tas elektroninėmis priemonėmis teikiamas ar telefono paslaugas.“

               2.

               V skyrius iš dalies keičiamas taip:

                           a)

                           1 skirsnyje įterpiami šie straipsniai:
                           „13a straipsnis
                           Vieta, kurioje yra įsisteigęs neapmokestinamasis juridinis asmuo, kaip nurodyta Direktyvos 2006/112/EB 56 straipsnio 2 dalies pirmoje pastraipoje ir 58 bei 59 straipsniuose, yra:

                                       a)

                                       vieta, kurioje vykdomos jo centrinio administravimo funkcijos, arba

                                       b)

                                       bet kokio kito padalinio, kuris apibūdinamas kaip pakankamai nuolatinis ir turintis tinkamą žmogiškųjų ir techninių išteklių struktūrą, kad galėtų gauti jam teikiamas paslaugas ir jomis naudotis savo reikmėms, vieta.

                                 13b straipsnis
                           Taikant Direktyvą 2006/112/EB „nekilnojamasis turtas“ yra:

                                       a)

                                       bet kuris konkretus žemės plotas ant žemės paviršiaus ar po juo, kurio nuosavybės ir valdymo teisės gali būti sukurtos;

                                       b)

                                       bet kuris pastatas ar konstrukcija, įtvirtinti ant žemės arba žemėje virš arba žemiau jūros lygio, kurių negalima lengvai išmontuoti arba perkelti į kitą vietą;

                                       c)

                                       bet kuris sumontuotas daiktas, kuris yra pastato ar konstrukcijos sudedamoji dalis, be kurios pastatas ar konstrukcija būtų neužbaigti, pavyzdžiui, durys, langai, stogai, laiptai ir liftai;

                                       d)

                                       bet kuris daiktas, įrenginys ar mašina, stacionariai sumontuoti pastate ar konstrukcijoje, kurių negalima perkelti į kitą vietą nesugriovus ar nepakeitus pastato ar konstrukcijos.“;

                           b)

                           18 straipsnio 2 dalis papildoma šia pastraipa:
                           „Tačiau, neatsižvelgdamas į turimą priešingą informaciją, telekomunikacijų, transliavimo ar elektroninėmis priemonėmis teikiamų paslaugų teikėjas gali laikyti Bendrijoje įsisteigusį paslaugas įsigyjantį asmenį neapmokestinamuoju asmeniu, jei tas paslaugas įsigyjantis asmuo nepranešė jam savo individualaus PVM mokėtojo kodo.“;

                           c)

                           24 straipsnis pakeičiamas taip:
                           „24 straipsnis
                           Jeigu paslaugos, kurioms taikoma Direktyvos 2006/112/EB 56 straipsnio 2 dalies pirma pastraipa arba 58 ir 59 straipsniai, yra teikiamos neapmokestinamajam asmeniui, kuris yra įsisteigęs daugiau nei vienoje šalyje arba turi nuolatinę gyvenamąją vietą vienoje šalyje ir įprastą gyvenamąją vietą kitoje, pirmenybė teikiama:

                                       a)

                                       neapmokestinamojo juridinio asmens atveju – šio reglamento 13a straipsnio a punkte nurodytai vietai, išskyrus atvejus, kai esama įrodymų, kad paslauga naudojamasi to straipsnio b punkte nurodytame padalinyje;

                                       b)

                                       fizinio asmens atveju – vietai, kurioje jis paprastai gyvena, nebent yra įrodymų, kad paslauga naudojamasi jo nuolatinėje gyvenamojoje vietoje.“;

                           d)

                           4 skirsnis iš dalies keičiamas taip:

                                       i)

                                       įterpiami šie poskirsniai:
                                       „3a   poskirsnis

                                          Prielaidos dėl paslaugas įsigyjančio asmens vietos

                                       24a straipsnis
                                       1.   Taikant Direktyvos 2006/112/EB 44, 58 ir 59a straipsnius, jei telekomunikacijų, transliavimo ar elektroninėmis priemonėmis teikiamų paslaugų teikėjas tas paslaugas teikia tokioje vietoje kaip telefono būdelė, telefono kioskas, viešoji prieiga prie belaidžio interneto, interneto kavinė, restoranas arba viešbučio vestibiulis, kai paslaugą įsigyjantis asmuo turi fiziškai būti toje vietoje, kad tas teikėjas jam suteiktų paslaugą, daroma prielaida, kad paslaugas įsigyjančio asmens įsisteigimo vieta, nuolatinė gyvenamoji vieta, ar vieta, kurioje jis paprastai gyvena, yra toje vietoje ir joje paslaugos faktiškai gaunamos ir jomis naudojamasi.
                                       2.   Jeigu šio straipsnio 1 dalyje nurodyta vieta yra keleivius Bendrijoje vežančiame laive, orlaivyje arba traukinyje, vykstančiame pagal keleivių vežimo Bendrijoje maršrutą pagal Direktyvos 2006/112/EB 37 ir 57 straipsnius, vietos šalis yra keleivių vežimo maršruto pradžios šalis.
                                       24b straipsnis
                                       Taikant Direktyvos 2006/112/EB 58 straipsnį, kai telekomunikacijų, transliavimo ar elektroninėmis priemonėmis teikiamos paslaugos teikiamos neapmokestinamajam asmeniui:

                                                   a)

                                                   per jo fiksuotojo ryšio telefono liniją, daroma prielaida, kad paslaugas įsigyjančio asmens įsisteigimo vieta, nuolatinė gyvenamoji vieta ar vieta, kurioje jis paprastai gyvena, yra fiksuotojo ryšio telefono linijos įdiegimo vieta;

                                                   b)

                                                   per judriojo ryšio tinklus, daroma prielaida, kad paslaugas įsigyjančio asmens įsisteigimo vieta, nuolatinė gyvenamoji vieta, ar vieta, kurioje jis paprastai gyvena, yra šalyje, kurios judriojo ryšio telefono kodas yra nurodytas SIM kortelėje, naudotoje gaunant tas paslaugas;

                                                   c)

                                                   kurioms reikalingas dekoderis ar panašus prietaisas arba dekodavimo kortelė, ir kai nenaudojama fiksuotojo ryšio telefono linija, daroma prielaida, kad paslaugas įsigyjančio asmens įsisteigimo vieta, nuolatinė gyvenamoji vieta ar vieta, kurioje jis paprastai gyvena, yra vieta, kurioje yra tas dekoderis ar panašus prietaisas, arba jeigu ji nežinoma, vieta, į kurią išsiųsta dekodavimo kortelė, skirta ten naudoti;

                                                   d)

                                                   kitomis sąlygomis, nei nurodytos šio reglamento 24a straipsnyje ir šio straipsnio a, b ir c punktuose, daroma prielaida, kad paslaugas įsigyjančio asmens įsisteigimo vieta, nuolatinė gyvenamoji vieta arba vieta, kurioje jis paprastai gyvena, yra ta, kurią nustato teikėjas remdamasis šio reglamento 24f straipsnyje nurodytais dviem vienas kitam neprieštaraujančiais įrodymais.

                                             24c straipsnis
                                       Taikant Direktyvos 2006/112/EB 56 straipsnio 2 dalį, kai transporto priemonės nuomos, išskyrus trumpalaikę nuomą, paslauga teikiama neapmokestinamajam asmeniui, daroma prielaida, kad paslaugas įsigyjančio asmens įsisteigimo vieta, nuolatinė gyvenamoji vieta arba vieta, kurioje jis paprastai gyvena, yra ta, kurią nustato teikėjas remdamasis šio reglamento 24e straipsnyje nurodytais dviem vienas kitam neprieštaraujančiais įrodymais.

                                          3b   poskirsnis

                                          Prielaidų ginčijimas

                                       24d straipsnis
                                       1.   Kai teikėjas teikia paslaugą išvardytą Direktyvos 2006/112/EB 58 straipsnyje, jis gali nuginčyti šio reglamento 24a straipsnyje arba 24b straipsnio a, b arba b punktuose nurodytą prielaidą, jeigu jis pateikia tris vienas kitam neprieštaraujančius įrodymus, iš kurių matyti, kad paslaugą įsigyjančio asmens įsisteigimo vieta, nuolatinė gyvenamoji vieta arba vieta, kurioje jis paprastai gyvena, yra kitur.
                                       2.   Mokesčių institucija gali nuginčyti prielaidas, padarytas pagal 24a, 24b arba 24c straipsnį, jeigu yra teikėjo įvykdyto netinkamo naudojimo ar piktnaudžiavimo požymių.

                                          3c   poskirsnis

                                          Paslaugas įsigyjančio asmens vietos nustatymo įrodymai ir prielaidų ginčijimas

                                       24e straipsnis
                                       Siekiant taikyti Direktyvos 2006/112/EB 56 straipsnio 2 dalyje numatytas taisykles ir vykdyti šio reglamento 24c straipsnyje nustatytus reikalavimus, kaip įrodymai visų pirma naudojami:

                                                   a)

                                                   paslaugas įsigyjančio asmens sąskaitos siuntimo adresas;

                                                   b)

                                                   banko duomenys, kaip antai vieta, kurioje yra mokėjimui naudojama banko sąskaita, ar to banko turimas paslaugas įsigyjančio asmens sąskaitos siuntimo adresas;

                                                   c)

                                                   paslaugas įsigyjančio asmens išsinuomotos transporto priemonės registracijos duomenys, jeigu tą transporto priemonę būtina registruoti vietoje, kurioje ji naudojama, ar kita panaši informacija;

                                                   d)

                                                   kita komerciškai svarbi informacija.

                                             24f straipsnis
                                       Taikant Direktyvos 2006/112/EB 58 straipsnyje numatytas taisykles ir vykdant šio reglamento 24b straipsnio d punkte arba 24d straipsnio 1 dalyje nustatytus reikalavimus, kaip įrodymai visų pirma naudojami:

                                                   a)

                                                   paslaugas įsigyjančio asmens sąskaitos siuntimo adresas;

                                                   b)

                                                   paslaugas įsigyjančio asmens naudojamo prietaiso interneto protokolo (IP) adresas ar bet koks kitas geografinės vietos nustatymo būdas;

                                                   c)

                                                   banko duomenys, kaip antai vieta, kurioje yra mokėjimui naudojama banko sąskaita, ar to banko turimas paslaugas įsigyjančio asmens sąskaitos siuntimo adresas;

                                                   d)

                                                   tarptautinis judriojo ryšio abonento identifikatoriaus (IMSI) judriojo ryšio šalies kodas, saugomas abonento atpažinimo modulio (SIM) kortelėje, kurią naudoja paslaugas įsigyjantis asmuo;

                                                   e)

                                                   paslaugas įsigyjančio asmens fiksuotojo telefono ryšio linijos, kuria jam teikiama paslauga, vieta;

                                                   f)

                                                   kita komerciškai svarbi informacija.“;

                                       ii)

                                       įterpiamas šis poskirsnis:
                                       „6a   poskirsnis

                                          Su nekilnojamuoju turtu susijusių paslaugų teikimas

                                       31a straipsnis
                                       1.   Su nekilnojamuoju turtu susijusios paslaugos, kaip nurodyta Direktyvos 2006/112/EB 47 straipsnyje, yra tik tos paslaugos, kurios yra pakankamai tiesiogiai susijusios su tuo turtu. Laikoma, kad paslaugos yra pakankamai tiesiogiai susijusios su nekilnojamuoju turtu šiais atvejais:

                                                   a)

                                                   kai jos susijusios su nekilnojamuoju turtu, tas turtas yra paslaugos sudedamoji dalis ir yra būtinas ir esminis teikiamos paslaugos elementas;

                                                   b)

                                                   kai jos teikiamos arba skirtos nekilnojamajam turtui ir jomis siekiama teisiškai arba fiziškai pakeisti tą turtą.

                                             2.   1 dalis visų pirma taikoma:

                                                   a)

                                                   konkrečiam žemės plotui skirtų pastatų ar pastatų dalių planų rengimui, nesvarbu ar pastatas pastatomas, ar ne;

                                                   b)

                                                   priežiūros statybos vietoje ar apsaugos paslaugų teikimui;

                                                   c)

                                                   pastato statybai ant žemės, taip pat su pastatu arba pastato dalimis susijusiems statybos ir griovimo darbams;

                                                   d)

                                                   stacionarių konstrukcijų statybai ant žemės, taip pat su stacionariomis konstrukcijomis, kaip antai dujų, vandens, nuotekų ir pan. vamzdynų sistemomis, susijusiems statybos ir griovimo darbams;

                                                   e)

                                                   su žeme susijusiems darbams, įskaitant žemės ūkio paslaugas, pavyzdžiui, žemės dirbimą, apsėjimą, drėkinimą ir tręšimą;

                                                   f)

                                                   nekilnojamojo turto rizikos ir vientisumo tikrinimui ir vertinimui;

                                                   g)

                                                   nekilnojamojo turto vertės nustatymui, be kita ko, kai tokia paslauga reikalinga draudimo tikslais siekiant nustatyti turto, kaip užstato už paskolą, vertę arba įvertinti riziką ir žalą kilus ginčams;

                                                   h)

                                                   nekilnojamojo turto, išskyrus nurodytąjį 3 dalies c punkte, nuomai, įskaitant prekių saugojimą konkrečioje turto dalyje, kuri skirta išimtinai paslaugas įsigyjančiam asmeniui naudoti;

                                                   i)

                                                   apgyvendinimo paslaugų teikimui viešbučiuose ar panašią veiklą vykdančiose sektoriuose, pavyzdžiui, poilsiavietėse ar stovyklauti įrengtose vietose, įskaitant teisę apsistoti konkrečioje vietoje dėl pakaitinio naudojimosi teisų pasikeitimo ir pan.;

                                                   j)

                                                   teisių, išskyrus nurodytąsias h ir i punktuose, naudoti visą nekilnojamąjį turtą arba jo dalis suteikimui ar perleidimui, įskaitant leidimą naudoti turto dalį, kaip antai, žvejybos ir medžioklės teisių suteikimą, galimybę patekti į oro uosto laukiamąsias sales arba naudotis infrastruktūra, už kurią imamas mokestis, pavyzdžiui, tiltu arba tuneliu;

                                                   k)

                                                   pastato arba pastato dalių priežiūrai, renovacijai ir remontui, įskaitant tokius darbus kaip valymas, plytelių klojimas, tapetavimas ir parketo klojimas;

                                                   l)

                                                   stacionarių konstrukcijų, kaip antai dujų, vandens, nuotekų ir pan. vamzdynų sistemų, priežiūrai, renovacijai ir remontui;

                                                   m)

                                                   mašinų ar įrenginių instaliavimui ar surinkimui, kai instaliuoti ar surinkti jie laikomi nekilnojamuoju turtu;

                                                   n)

                                                   mašinų ar įrenginių priežiūrai ir remontui, tikrinimui ir priežiūrai, jeigu tos mašinos ar įrenginiai laikomi nekilnojamuoju turtu;

                                                   o)

                                                   turto valdymui, susijusiam su turto savininko arba jo naudai vykdomu komercinės, pramoninės ar gyvenamosios paskirties nekilnojamojo turto eksploatavimu, išskyrus investicijų į nekilnojamąjį turtą, portfelio valdymą, nurodytą 3 dalies g punkte;

                                                   p)

                                                   tarpininkavimui, susijusiam su nekilnojamojo turto pardavimu arba nuoma ir tam tikrų teisių į nekilnojamąjį turtą arba daiktinių teisių į nekilnojamąjį turtą (laikomą arba nelaikomą materialiuoju turtu) nustatymu arba perleidimu, išskyrus 3 dalies d punkte nurodytą tarpininkavimą;

                                                   q)

                                                   teisinėms paslaugoms, susijusioms su nuosavybės teisės į nekilnojamąjį turtą perleidimu, tam tikrų teisių į nekilnojamąjį turtą arba daiktinių teisių į nekilnojamąjį turtą (laikomą arba nelaikomą materialiuoju turtu) nustatymu ar perleidimu, kaip antai notaro darbas arba nekilnojamojo turto pardavimo arba pirkimo sutarčių rengimu, net jei pagrindinis sandoris, kuriuo teisiškai pakeičiamas turtas, nėra įvykdomas.

                                             3.   1 dalis netaikoma:

                                                   a)

                                                   konkrečiam žemės plotui neskirtų pastatų ar pastatų dalių planų rengimui;

                                                   b)

                                                   prekių saugojimui nekilnojamame turte, jeigu nei viena konkreti nekilnojamojo turto dalis nėra skirta paslaugas įsigyjančiam asmeniui išimtinai naudoti;

                                                   c)

                                                   reklamos teikimui, net jai tai susiję su nekilnojamojo turto naudojimu;

                                                   d)

                                                   tarpininkavimui teikiant apgyvendinimo paslaugas viešbučiuose ar kitose panašią veiklą vykdančiose įstaigose, pavyzdžiui, poilsiavietėse ar stovyklauti įrengtose vietose, jeigu tarpininkas veikia kito asmens vardu ir jo naudai;

                                                   e)

                                                   vietos stendui suteikimui mugėje ar parodoje kartu su kitomis susijusiomis paslaugomis, kad mugės ar parodos dalyvis galėtų rodyti savo eksponatus, pavyzdžiui, stendo dizainui, eksponuotų pervežimui ir saugojimui, aprūpinimui mašinomis, laidų tiesimui, draudimui ir reklamai;

                                                   f)

                                                   mašinų ar įrenginių instaliavimui ar surinkimui, priežiūrai ir remontui, tikrinimui ar priežiūrai, jeigu tos mašinos ar įrenginiai nėra arba netampa nekilnojamojo turto dalimi;

                                                   g)

                                                   investicijų į nekilnojamąjį turtą portfelio valdymui;

                                                   h)

                                                   teisinėms paslaugoms, išskyrus nurodytąsias 2 dalies q punkte, susijusioms su sutartimis, įskaitant konsultacijas dėl sutarties sąlygų, kaip perleisti nekilnojamąjį turtą arba užtikrinti tokios sutarties vykdymą arba įrodyti tokios sutarties buvimą, kai tokios paslaugos nėra susijusios su nuosavybės teisės į nekilnojamąjį turtą perleidimu.

                                             31b straipsnis
                                       Kai paslaugas įsigyjančiam asmeniui suteikiama įranga, kad jis atliktų darbus, susijusius su nekilnojamuoju turtu, toks sandoris yra paslaugų, susijusių su nekilnojamuoju turtu teikimas, tik jeigu teikėjas prisiima atsakomybę už darbų atlikimą.
                                       Laikoma, kad teikėjas, kuris aprūpina paslaugas įsigyjantį asmenį įranga ir jai eksploatuoti reikalingais darbuotojais, kad šis atliktų darbus, prisiėmė atsakomybę už tų darbų atlikimą. Prielaida, kad teikėjas yra atsakingas už darbų atlikimą gali būti nuginčyta bet kuriais susijusiais faktiniais ar teisiniais įrodymais.
                                       31c straipsnis
                                       Siekiant nustatyti telekomunikacijų, transliavimo ar elektroninėmis priemonėmis teikiamų paslaugų, kurias apmokestinamasis asmuo savo vardu teikia kartu su apgyvendinimu viešbučiuose ar kitose panašią veiklą vykdančiose įstaigose, pavyzdžiui, poilsiavietėse ar stovyklauti įrengtose vietose, teikimo vietą, laikoma, kad šios paslaugos teikiamos tose vietose.“;

                                       iii)

                                       7 poskirsnyje įterpiamas šis straipsnis:
                                       „33a straipsnis
                                       Bilietų į kultūros, meno, sporto, mokslo, švietimo, pramogų ar panašius renginius teikimui, kurį savo vardu, tačiau organizatoriaus naudai vykdo tarpininkas arba savo naudai vykdo apmokestinamas asmuo, kuris nėra organizatorius, taikomas Direktyvos 2006/112/EB 53 straipsnis ir 54 straipsnio 1 dalis.“

               3.

               I priedo 4 punktas papildomas šiais papunkčiais:

                           „f)

                           radijo ar televizijos programų gavimas, kai jos platinamos radijo ar televizijos tinklu, internetu ar panašiu elektroniniu tinklu ir skirtos klausyti ar žiūrėti naudotojo pasirinktu laiku ir jo individualiu prašymu pagal žiniasklaidos paslaugų teikėjo siūlomą programų katalogą, kaip antai užsakomosios televizijos arba vaizdo paslaugos;

                           g)

                           internetu arba panašiu elektroniniu tinklu (IP srautinis duomenų siuntimas) radijo arba televizijos programų platinimas, nebent jos transliuojamos tuo pačiu metu kaip radijo arba televizijos tinklu perduodamos ar pakartotinai perduodamos programos;

                           h)

                           ryšių tinklais perduodamo garso ir garso bei vaizdo turinio teikimas, kurio nevykdo ir už kurį redakcinės atsakomybės neprisiima žiniasklaidos paslaugų teikėjas;

                           i)

                           tolesnis žiniasklaidos paslaugų teikėjo garso ir garso bei vaizdo turinio teikimas ryšių tinklais, kurį vykdo ne žiniasklaidos paslaugų teikėjas.“

         2 straipsnis
   Telekomunikacijų, radijo ir televizijos transliavimo ar elektroninėmis priemonėmis teikiamoms paslaugoms, kurias Bendrijoje įsisteigęs teikėjas teikia neapmokestinamajam asmeniui, kuris ten įsisteigęs, turi nuolatinę gyvenamąją vietą ar paprastai gyvena, taikomos šios nuostatos:

               a)

               paslaugų teikimo vieta kiekvienu apmokestinimo momentu, įvykusiu iki 2015 m. sausio 1 d., yra teikėjo įsisteigimo vieta, kaip numatyta Direktyvos 2006/112/EB 45 straipsnyje, neatsižvelgiant į tai, kada paslaugos baigtos teikti arba baigtas nepertraukiamas tokių paslaugų teikimas;

               b)

               paslaugų teikimo vieta kiekvienu apmokestinimo momentu, įvykusiu 2015 m. sausio 1 d. arba vėliau, yra vieta, kurioje paslaugas įsigyjantis asmuo yra įsisteigęs, turi nuolatinę gyvenamąją vietą ar paprastai gyvena, neatsižvelgiant į tai, kada paslaugos pradėtos teikti arba kada pradėtas nepertraukiamas tokių paslaugų teikimas;

               c)

               jei apmokestinimo momentas įvyko iki 2015 m. sausio 1 d. valstybėje narėje, kurioje įsisteigęs teikėjas, joks mokestis netampa mokėtinu paslaugas įsigyjančio asmens valstybėje narėje to paties apmokestinimo momento atžvilgiu 2015 m. sausio 1 d. arba vėliau.

         3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2015 m. sausio 1 d.
   Tačiau Įgyvendinimo reglamento (ES) Nr. 282/2011 13b, 31a ir 31b straipsniai, įterpti šiuo reglamentu, taikomi nuo 2017 m. sausio 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Liuksemburge 2013 m. spalio 7 d.

            Tarybos vardu

            Pirmininkas

         J. BERNATONIS

      (1)  OL L 347, 2006 12 11, p. 1.

      (2)  2010 m. kovo 10 d. Europos Parlamento ir Tarybos direktyva 2010/13/ES dėl valstybių narių įstatymuose ir kituose teisės aktuose išdėstytų tam tikrų nuostatų, susijusių su audiovizualinės žiniasklaidos paslaugų teikimu, derinimo (Audiovizualinės žiniasklaidos paslaugų direktyva) (OL L 95, 2010 4 15, p. 1).

      (3)  2011 m. kovo 15 d. Tarybos įgyvendinimo reglamentas (ES) Nr. 282/2011, kuriuo nustatomos Direktyvos 2006/112/EB dėl pridėtinės vertės mokesčio bendros sistemos įgyvendinimo priemonės (OL L 77, 2011 3 23, p. 1).

      (4)  1995 m. spalio 24 d. Europos Parlamento ir Tarybos direktyva 95/46/EB dėl asmenų apsaugos tvarkant asmens duomenis ir dėl laisvo tokių duomenų judėjimo (OL L 281, 1995 11 23, p. 31).


title: 2016 m. sausio 5 d. Komisijos įgyvendinimo reglamentas (ES) 2016/7, kuriuo nustatoma Europos bendrojo viešųjų pirkimų dokumento standartinė forma (Tekstas svarbus EEE)

text:
6.1.2016

               LT

               Europos Sąjungos oficialusis leidinys

               L 3/16

         KOMISIJOS ĮGYVENDINIMO REGLAMENTAS (ES) 2016/7
   2016 m. sausio 5 d.
   kuriuo nustatoma Europos bendrojo viešųjų pirkimų dokumento standartinė forma
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2014 m. vasario 26 d. Europos Parlamento ir Tarybos direktyvą 2014/24/ES dėl viešųjų pirkimų, kuria panaikinama Direktyva 2004/18/EB (1), ypač į jos 59 straipsnio 2 dalį, ir 2014 m. vasario 26 d. Europos Parlamento ir Tarybos direktyvą 2014/25/ES dėl subjektų, vykdančių veiklą vandens, energetikos, transporto ir pašto paslaugų sektoriuose, vykdomų pirkimų, kuria panaikinama Direktyva 2004/17/EB (2), ypač į jos 80 straipsnio 3 dalį,
   kadangi:

               (1)

               vienas svarbiausių direktyvų 2014/24/ES ir 2014/25/ES tikslų – perkančiųjų organizacijų, perkančiųjų subjektų ir ekonominės veiklos vykdytojų, ypač mažųjų ir vidutinių įmonių, administracinės naštos mažinimas. Viena svarbiausių priemonių siekiant to tikslo yra Europos bendrasis viešųjų pirkimų dokumentas (EBVPD). Todėl EBVPD standartinė forma turėtų būti parengta taip, kad nebereikėtų pateikti didelio skaičiaus su pašalinimo ir atrankos kriterijais susijusių sertifikatų ar kitų dokumentų. Siekiant to paties tikslo, standartinėje formoje taip pat turėtų būti pateikiama svarbi informacija apie subjektus, kurių pajėgumais remiasi ekonominės veiklos vykdytojas, kad tos informacijos patikra galėtų būti atlikta kartu su pagrindinio ekonominės veiklos vykdytojo patikra ir tomis pačiomis sąlygomis;

               (2)

               naudotis EBVPD taip pat turėtų galėti perkantieji subjektai, kuriems taikoma Direktyva 2014/25/ES ir kurie, taikydami pagal Direktyvą 2014/24/ES nustatytus pašalinimo ir atrankos kriterijus, tą privalo daryti tokiu pačiu būdu ir sąlygomis, kaip ir perkančiosios organizacijos;

               (3)

               siekiant išvengti administracinės naštos perkančiosioms organizacijoms ir perkantiesiems subjektams, taip pat galimų prieštaringų duomenų skirtinguose pirkimo dokumentuose, perkančiosios organizacijos ir perkantieji subjektai turėtų aiškiai iš anksto nurodyti, kokią informaciją ekonominės veiklos vykdytojai privalo įrašyti į EBVPD, kvietime dalyvauti konkurse arba jame pateikti nuorodų į kitas pirkimo dokumentų dalis, kurias ekonominės veiklos vykdytojai turi bet kokiu atveju atidžiai išnagrinėti norėdami dalyvauti konkurse ir galbūt pateikti pasiūlymų;

               (4)

               EBVPD taip pat turėtų padėti dar labiau supaprastinti sąlygas ir ekonominės veiklos vykdytojams, ir perkančiosioms organizacijoms, ir subjektams, nes daugelį skirtingų nacionalinių savideklaracijų pakeistų viena Europos lygmeniu nustatyta standartinė forma. Tai turėtų sumažinti problemų, susijusių su tiksliomis oficialių pareiškimų ir sutikimo deklaracijų formuluotėmis ir kalbiniais klausimais, nes standartinė forma bus prieinama visomis oficialiosiomis kalbomis. Taigi EBVPD palengvintų sąlygas įmonėms iš kitų valstybių narių gausiau dalyvauti viešojo pirkimo procedūrose;

               (5)

               su EBVPD susiję duomenys turėtų būti tvarkomi ir jais turėtų būti keičiamasi laikantis nacionalinių taisyklių, kuriomis įgyvendinama Europos Parlamento ir Tarybos direktyva 95/46/EB (3), ypač nacionalinių taisyklių, taikomų tvarkant duomenis, susijusius su tos direktyvos 8 straipsnio 5 dalyje nurodytomis nusikalstamomis veikomis, baudžiamaisiais nuosprendžiais arba saugumo priemonėmis;

               (6)

               reikėtų prisiminti, kad Komisija peržiūri praktinį EBVPD taikymą, atsižvelgdama į su duomenų bazėmis susijusią techninę raidą valstybėse narėse, ir pateikia Europos Parlamentui ir Tarybai šios peržiūros ataskaitą ne vėliau kaip 2017 m. balandžio 18 d. Tai darydama Komisija taip pat gali atsižvelgti į galimus pasiūlymus patobulinti jos funkcijas siekiant didinti galimybes įmonėms iš kitų valstybių narių, visų pirma MVĮ, dalyvauti viešuosiuose pirkimuose arba galimai supaprastinti Direktyva 2014/24/ES nustatytą sistemą. Ji taip pat gali svarstyti problemas, kurios gali kilti dėl praktikos iš konkrečios pirkimo procedūros visų dalyvių sistemingai prašyti sertifikatų arba kitų formų įrodomųjų dokumentų arba praktika diskriminuojamai nustatyti ekonominės veiklos vykdytojus, iš kurių tokios informacijos būtų prašoma;

               (7)

               šiame reglamente numatytos priemonės atitinka Viešųjų pirkimų komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Nuo momento, kai įsigalioja nacionalinės priemonės, kuriomis įgyvendinama Direktyva 2014/24/ES, bet ne vėliau kaip nuo 2016 m. balandžio 18 d., šio reglamento 2 priede pateikiama standartinė forma naudojama Europos bendrajam viešųjų pirkimų dokumentui, nurodytam Direktyvos 2014/24/ES 59 straipsnyje, rengti. Jos naudojimo instrukcijos nustatytos šio reglamento 1 priede.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. sausio 5 d.

            Komisijos vardu

            Pirmininkas

         Jean-Claude JUNCKER

      (1)  OL L 94, 2014 3 28, p. 65.

      (2)  OL L 94, 2014 3 28, p. 243.

      (3)  1995 m. spalio 24 d. Europos Parlamento ir Tarybos direktyva 95/46/EB dėl asmenų apsaugos tvarkant asmens duomenis ir dėl laisvo tokių duomenų judėjimo (OL L 281, 1995 11 23, p. 31).

      I PRIEDAS

         Instrukcijos

      EBVPD yra ekonominės veiklos vykdytojų savideklaracija, kurioje pateikiami viešųjų institucijų ar trečiųjų šalių išduotus sertifikatus pakeičiantys pirminiai įrodymai. Kaip nurodyta Direktyvos 2014/24/ES 59 straipsnyje, tai yra ekonominės veiklos vykdytojo oficialus pareiškimas, kad jis nėra patekęs į vieną iš padėčių, kurių atveju ekonominės veiklos vykdytojai turi arba gali būti pašalinami; kad jis tenkina atitinkamus atrankos kriterijus ir kad, jei taikytina, jis atitinka objektyvias taisykles ir kriterijus, nustatytus siekiant sumažinti kandidatų, kurių kvalifikacija iš esmės būtų tinkama pakviesti dalyvauti konkurse, skaičių. Jo paskirtis – sumažinti administracinę naštą, atsirandančią dėl reikalavimo pateikti daug su pašalinimo ir atrankos kriterijais susijusių sertifikatų ar kitų dokumentų.
      Siekdamos padėti ekonominės veiklos vykdytojams užpildyti EBVPD, valstybės narės gali pateikti EBVPD naudojimo nurodymus, pavyzdžiui, paaiškinti, kurios nacionalinės teisės nuostatos yra susijusios su III dalies A skirsniu (1), nurodyti, kad konkrečioje šalyje negalima sudaryti oficialių patvirtintų ekonominės veiklos vykdytojų sąrašų ar išduoti lygiaverčių sertifikatų, arba patikslinti, kokios nuorodos ir kokia informacija turi būti pateiktos, kad perkančiosios organizacijos ar perkantieji subjektai konkretų sertifikatą galėtų atsisiųsti elektroniniu būdu.
      Rengdamos konkrečios pirkimo procedūros pirkimo dokumentus, perkančiosios organizacijos ir perkantieji subjektai kvietime dalyvauti konkurse, kvietime dalyvauti konkurse nurodytuose pirkimo dokumentuose arba kvietimuose patvirtinti susidomėjimą turi nurodyti, kokios informacijos jie reikalaus iš ekonominės veiklos vykdytojų, ir aiškiai pareikšti, ar reikalauja pateikti II ir III dalyse nurodytą informaciją (2) apie subrangovus, kurių pajėgumais ekonominės veiklos vykdytojas nesiremia (3). Jie taip pat gali palengvinti užduotį ekonominės veiklos vykdytojams ir šią informaciją tiesiogiai nurodyti elektroninėje EBVPD versijoje, pavyzdžiui, naudodamiesi EBVPD paslauga (https://webgate.acceptance.ec.europa.eu/growth/tools-databases/ecertis2/resources/espd/index.html (4)), kuria Komisijos tarnybos leis nemokamai naudotis perkančiosioms organizacijoms, perkantiesiems subjektams, ekonominės veiklos vykdytojams, elektroninių paslaugų teikėjams ir kitoms suinteresuotosioms šalims.
      Prie pagal atvirą konkursą pateiktų pasiūlymų ir prašymų dalyvauti ribotuose konkursuose, konkursuose su derybomis, konkurenciniuose dialoguose arba inovacijų partnerystėje turi būti pridedami siekiant pateikti reikiamą informaciją ekonominės veiklos vykdytojų užpildyti EBVPD (5). Išskyrus tam tikrų pagal preliminariąsias sutartis sudaromų sutarčių atvejus, konkurso dalyvis, kuriam ketinama skirti sutartį, turės pateikti naujausius sertifikatus ir patvirtinamuosius dokumentus.
      Valstybės narės gali pačios reglamentuoti arba leisti perkančiosioms organizacijoms ir perkantiesiems subjektams nuspręsti, ar EBVPD naudoti ir per pirkimo procedūras, kurioms netaikomos ar nevisiškai taikomos išsamios direktyvų 2014/24/ES ar 2014/25/ES procedūrinės taisyklės, pavyzdžiui, vykdant pirkimą, kurio vertė mažesnė už atitinkamą ribą, ar pirkimą, kuriam taikomos specialios su socialinėmis ir kitomis specialiomis paslaugomis susijusios taisyklės (paprastesnis režimas) (6). Panašiai valstybės narės gali pačios reglamentuoti arba leisti perkančiosioms organizacijoms ir perkantiesiems subjektams nuspręsti, ar EBVPD naudoti ir skiriant koncesijos sutartis, nepaisant to, ar joms taikomos Direktyvos 2014/23/ES (7) nuostatos.
      Perkančioji organizacija ar perkantysis subjektas gali bet kuriuo procedūros metu iš bet kurio konkurso dalyvio pareikalauti pateikti visus reikiamus sertifikatus ir patvirtinamuosius dokumentus arba jų dalį, kai tai būtina tinkamai procedūros eigai užtikrinti.
      Jei ekonominės veiklos vykdytojai, užpildydami EBVPD ar kitaip pateikdami informaciją, reikalingą patikrinti, ar nėra pagrindų pašalinti, arba patikrinti atitiktį atrankos kriterijams, labai iškreipė faktus, tokią informaciją nuslėpė arba negali pateikti patvirtinamųjų dokumentų, jie gali būti pašalinti iš pirkimo procedūros arba jiems pagal nacionalinę teisę gali būti iškelta baudžiamoji byla.
      Ekonominės veiklos vykdytojai gali pakartotinai naudoti informaciją, pateiktą EBVPD, kuris jau buvo naudojamas ankstesnėje pirkimo procedūroje, jei jame pateikta informacija tebėra teisinga ir tinkama. Lengviausias būdas tai padaryti yra įterpti informaciją į naująjį EBVPD, naudojantis atitinkamomis funkcijomis, kurios tuo tikslu įdiegtos minėtojoje elektroninėje EBVPD paslaugoje. Žinoma, informaciją, pavyzdžiui, saugomą ekonominės veiklos vykdytojo IT įrangoje (kompiuteriuose, planšetiniuose kompiuteriuose, serveriuose ir pan.), bus galima pakartotinai naudoti ir kitaip ją perkopijuojant.
      Pagal Direktyvos 2014/24/ES 59 straipsnio 2 dalies antrą pastraipą EBVPD pateikiamas tik elektronine forma; tačiau tai gali būti atidėta iki ne ilgiau kaip 2018 m. balandžio 18 d. (8) Tai reiškia, kad abi – tiek visiškai elektroninė, tiek popierinė – EBVPD versijos gali būti naudojamos kartu ne ilgiau kaip iki 2018 m. balandžio 18 d. Ką tik paminėta EBVPD paslauga leis ekonominės veiklos vykdytojams bet kuriuo atveju EBVPD užpildyti elektroniškai, taigi jie galės visapusiškai pasinaudoti visais siūlomų funkcijų privalumais (visų pirma pakartotiniu informacijos naudojimu). Pirkimo procedūrų, kurias vykdant elektroninių ryšio priemonių naudojimas atidėtas (tai galima ne ilgiau kaip iki 2018 m. balandžio 18 d.), atveju EBVPD paslauga suteikia galimybę ekonominės veiklos vykdytojams jų elektroniniu būdu užpildytą EBVPD atsispausdinti kaip popierinį dokumentą, kurį galima pateikti perkančiajai organizacijai ar perkančiajam subjektui kitomis – ne elektroninėmis – ryšio priemonėmis (9).
      Kaip nurodyta pirmiau, EBVPD – tai ekonominės veiklos vykdytojo oficialus pareiškimas, kad jam netaikomi susiję pašalinimo pagrindai, jis atitinka susijusius atrankos kriterijus ir pateiks susijusią informaciją, kurios reikalauja perkančioji organizacija ar perkantysis subjektas.
      Tais atvejais, kai pirkimas padalytas į pirkimo dalis ir skirtingų pirkimo dalių atrankos kriterijai (10) skiriasi, turėtų būti užpildomas kiekvienos pirkimo dalies (ar kiekvienos pirkimų dalių su vienodais atrankos kriterijais grupės) EBVPD.
      EBVPD taip pat nurodoma viešoji institucija arba trečioji šalis, atsakinga už patvirtinamųjų dokumentų parengimą (11), ir pateikiamas oficialus pareiškimas, kad ekonominės veiklos vykdytojas pareikalavus galės nedelsdamas pateikti tuos patvirtinamuosius dokumentus.
      Perkančiosios organizacijos ar perkantieji subjektai gali pasirinkti arba valstybės narės gali iš jų pareikalauti (12) reikalaujamą informaciją apie atrankos kriterijus apriboti vienu klausimu – ar ekonominės veiklos vykdytojai atitinka visus reikalaujamus atrankos kriterijus (Taip/Ne). Nors vėliau gali būti pareikalauta daugiau informacijos ir (arba) dokumentų, reikėtų siekti neužkrauti per didelės administracinės naštos ekonominės veiklos vykdytojams, iš visų konkrečios pirkimo procedūros dalyvių sistemingai reikalaujant sertifikatų ar kitų formų įrodomųjų dokumentų ar imantis veiksmų, kuriais diskriminuojant atrenkami ekonominės veiklos vykdytojai, iš kurių bus reikalaujama tokius dokumentus pateikti.
      Perkančiųjų organizacijų ir perkančiųjų subjektų pareigos tiesiogiai gauti susijusius dokumentus, naudojantis prieiga prie bet kurios iš valstybių narių nemokamos nacionalinės duomenų bazės, išlieka ir tais atvejais, kai informacija, kurios apie atrankos kriterijus reikalauta iš pradžių, apsiribojo atsakymais „Taip“/„Ne“. Jei tokių elektroninių dokumentų reikalaujama, ekonominės veiklos vykdytojai informaciją, kurios reikia susijusiems dokumentams gauti, kai tikrinama atitiktis atrankos kriterijams, pateiks perkančiajai organizacijai ar perkančiajam subjektui, o ne tiesiogiai EBVPD.
      Kai perkančiajai organizacijai ar perkančiajam subjektui elektroniniu būdu prieinamas išrašas iš atitinkamo registro, pavyzdžiui, neteistumo pažymų registro, ekonominės veiklos vykdytojas gali nurodyti, kur tą informaciją galima rasti (t. y. saugyklos pavadinimą, interneto adresą, dokumento ar įrašo numerį ir pan.), kad perkančioji organizacija ar perkantysis subjektas tą informaciją galėtų atsisiųsti. Nurodydamas šią informaciją, ekonominės veiklos vykdytojas sutinka, kad perkančioji organizacija ar perkantysis subjektas atsisiųstų atitinkamus dokumentus laikydamasis nacionalinių asmens duomenų, ypač specialių duomenų kategorijų, kaip antai apie nusikaltimus, baudžiamuosius nuosprendžius ar saugumo priemones, tvarkymo taisyklių, kuriomis įgyvendinama Direktyva 95/46/EB
          (13).
      Pagal Europos Parlamento ir Tarybos direktyvos 2014/24/ES 64 straipsnį ekonominės veiklos vykdytojai, kurie yra įtraukti į oficialius patvirtintų ekonominės veiklos vykdytojų sąrašus arba yra sertifikuoti pagal viešąją arba privačiąją teisę įsteigtų įstaigų, gali dėl III–V dalyse reikalaujamos informacijos perkančiajai organizacijai ar perkančiajam subjektui pateikti kompetentingos valdžios institucijos išduotą registracijos sertifikatą arba kompetentingos sertifikavimo įstaigos išduotą sertifikatą.
      Jeigu ekonominės veiklos vykdytojas dalyvauja savarankiškai ir nesiremia kitų subjektų pajėgumais, kad atitiktų atrankos kriterijus, jis turi užpildyti vieną EBVPD.
      Jeigu ekonominės veiklos vykdytojas dalyvauja savarankiškai, bet remiasi vieno ar kelių kitų subjektų pajėgumais, jis turi užtikrinti, kad perkančioji organizacija ar perkantysis subjektas gautų jo EBVPD ir atskirą kiekvieno iš subjektų, kuriais jis remiasi, EBVPD su atitinkama informacija apie tą subjektą (14).
      Galiausiai, kai pirkimo procedūroje kartu dalyvauja ekonominės veiklos vykdytojų grupės, įskaitant laikinas asociacijas, turi būti pateiktas atskiras kiekvieno dalyvaujančio ekonominės veiklos vykdytojo EBVPD su II–V dalyse reikalaujama informacija.
      Visais atvejais, kai ekonominės veiklos vykdytojo administracijos, valdymo arba priežiūros organo narys yra ne vienas asmuo arba ne vienas asmuo turi atstovavimo, sprendimo ar kontrolės įgaliojimus to ekonominės veiklos vykdytojo atžvilgiu, tą patį EBVPD gali turėti pasirašyti kiekvienas asmuo, atsižvelgiant į nacionalines taisykles, įskaitant susijusias su duomenų apsauga.
      Dėl EBVPD pasirašymo atkreipkite dėmesį, kad parašo ant EBVPD gali nereikėti tais atvejais, kai EBVPD persiunčiamas kaip dalis dokumentų rinkinio, kurio autentiškumas ir vientisumas užtikrinamas parašu (-ais), reikalaujamu (-ais) persiunčiant (15).
      Vykdant pirkimo procedūras, kurių kvietimas dalyvauti konkurse paskelbtas Europos Sąjungos oficialiajame leidinyje, informacija, kurios reikalaujama pagal I dalį, bus atsiųsta automatiškai, jeigu EBVPD sukurti ir užpildyti naudojama minėtoji elektroninė EBVPD paslauga.

         Jeigu kvietimas dalyvauti konkurse

            Europos Sąjungos oficialiajame leidinyje

         nepaskelbtas, perkančioji organizacija ar perkantysis subjektas privalo įrašyti informaciją, kuri leistų nedviprasmiškai atpažinti pirkimo procedūrą. Visą kitą informaciją visose EBVPD dalyse turi užpildyti ekonominės veiklos vykdytojas.
      EBVPD sudaro tokios dalys ir skirsniai:

                  —

                     I dalis. Informacija apie pirkimo procedūrą ir perkančiąją organizaciją ar perkantįjį subjektą

                  —

                     II dalis. Informacija apie ekonominės veiklos vykdytoją

                  —

                     III dalis. Pašalinimo kriterijai

                              —

                                 A. Su baudžiamaisiais nuosprendžiais susiję pagrindai (juos taikyti privaloma pagal Direktyvos 2014/24/ES 57 straipsnio 1 dalį. Jų taikymas taip pat privalomas perkančiosioms organizacijoms pagal Direktyvos 2014/25/ES 80 straipsnio 1 dalies antrą pastraipą, o perkantieji subjektai, kurie nėra perkančiosios organizacijos, gali nuspręsti taikyti šiuos pašalinimo kriterijus.)

                              —

                                 B. Su mokesčių ar socialinio draudimo įmokų mokėjimu susiję pagrindai (juos taikyti privaloma pagal Direktyvos 2014/24/ES 57 straipsnio 2 dalį, jei priimtas galutinis ir privalomas sprendimas. Tokiomis pačiomis sąlygomis jų taikymas taip pat privalomas perkančiosioms organizacijoms pagal Direktyvos 2014/25/ES 80 straipsnio 1 dalies antrą pastraipą, o perkantieji subjektai, kurie nėra perkančiosios organizacijos, gali nuspręsti taikyti šiuos pašalinimo pagrindus. Atkreipkite dėmesį, kad pagal tam tikrų valstybių narių nacionalinės teisės aktus pašalinimas gali būti privalomas ir tada, kai sprendimas nėra galutinis ir privalomas.)

                              —

                                 C. Su nemokumu, interesų konfliktu ar profesiniais nusižengimais susiję pagrindai (žr. Direktyvos 2014/24/ES 57 straipsnio 4 dalį) (atvejai, kai ekonominės veiklos vykdytojai gali būti pašalinti; valstybės narės gali savo perkančiąsias organizacijas priversti taikyti šiuos pašalinimo pagrindus. Pagal Direktyvos 2014/25/ES 80 straipsnio 1 dalį visi perkantieji subjektai, nesvarbu, ar jie yra perkančiosios organizacijos, gali nuspręsti taikyti šiuos pašalinimo pagrindus arba valstybės narės gali iš jų to pareikalauti.)

                              —

                                 D. Kiti pašalinimo pagrindai, kurie gali būti numatyti perkančiosios organizacijos ar perkančiojo subjekto valstybės narės nacionalinės teisės aktuose

                  —

                     IV dalis. Atrankos kriterijai
                      (16)

                              —

                                 α. Visų atrankos kriterijų bendra nuoroda

                              —

                                 A. Tinkamumas

                              —

                                 B. Ekonominė ir finansinė būklė

                              —

                                 C. Techniniai ir profesiniai pajėgumai

                              —

                                 D. Kokybės užtikrinimo schemos ir aplinkosaugos vadybos standartai
                                  (17)
                                  (18)

                  —

                     V dalis. Kandidatų, kurių kvalifikacija tinkama, skaičiaus sumažinimas
                      (19)

                  —

                     VI dalis. Baigiamieji pareiškimai

         (1)  Pavyzdžiui, kad ekonominės veiklos vykdytojai, kurie buvo nuteisti pagal šalies baudžiamojo kodekso x, y ir z straipsnius, turi tai nurodyti teikdami informaciją dėl teistumo už dalyvavimą nusikalstamos organizacijos ar pinigų plovimo veikoje.

         (2)  Informacija apie pašalinimo pagrindus.

         (3)  Žr. Direktyvos 2014/24/ES 71 straipsnio 5 dalies trečią pastraipą ir Direktyvos 2014/25/ES 88 straipsnio 5 dalies trečią pastraipą.

         (4)  Nuoroda pateikiama į preliminarią, tebekuriamą versiją. Ją užbaigus, nuoroda į galutinę versiją bus pateikta čia ar kitu tinkamu būdu.

         (5)  Padėtis sudėtingesnė vykdant derybas be išankstinio skelbimo apie pirkimą, nurodytas Direktyvos 2014/24/ES 32 straipsnyje ir Direktyvos 2014/25/ES 50 straipsnyje, nes šios nuostatos taikomos visiškai kitomis aplinkybėmis.
      Reikalauti pateikti EBVPD sudarytų bereikalingą administracinę naštą arba būtų netinkama dėl kitų priežasčių 1) tuo atveju, kai įmanomas tik vienas, iš anksto nustatytas dalyvis (Direktyvos 2014/24/ES 32 straipsnio 2 dalies b punktas, 3 dalies b ir d punktai ir 5 dalis ir Direktyvos 2014/25/ES 50 straipsnio c, e, f ir i punktai), ir 2) dėl skubos (Direktyvos 2014/24/ES 32 straipsnio 2 dalies c punktas ir Direktyvos 2014/25/ES 50 straipsnio d ir h punktai) arba dėl specifinių sandorio dėl prekių, kurios kotiruojamos ir perkamos prekių rinkoje, ypatybių (Direktyvos 2014/24/ES 32 straipsnio 3 dalies c punktas ir Direktyvos 2014/25/ES 50 straipsnio g punktas).
      Kita vertus, EBVPD būtų visapusiškai naudingas ir jo turėtų būti reikalaujama visais kitais atvejais, kai paprastai gali dalyvauti daugiau nei vienas dalyvis ir nėra skubos arba specifinių sandorio ypatybių; taip yra Direktyvos 2014/24/ES 32 straipsnio 2 dalies a punkto, 3 dalies a punkto ir 4 dalies ir Direktyvos 2014/25/ES 50 straipsnio a, b ir j punktų atveju.

         (6)  Direktyvos 2014/24/ES 74–77 straipsniai ir Direktyvos 2014/25/ES 91–94 straipsniai.

         (7)  2014 m. vasario 26 d. Europos Parlamento ir Tarybos direktyva 2014/23/ES dėl koncesijos sutarčių suteikimo (OL L 94, 2014 3 28, p. 1).

         (8)  Žr. Direktyvos 2014/24/ES 90 straipsnio 3 dalį.

         (9)  Jie taip pat galės sukurti PDF formato EBVPD, kurį galima persiųsti elektroniniu būdu kaip priedą. Kad ekonominės veiklos vykdytojai vėliau galėtų pakartotinai naudoti informaciją, jie užpildytą EBVPD turėtų išsaugoti tinkamu elektroniniu formatu (pvz., XML).

         (10)  Taip gali būti nurodant minimalią reikalaujamą apyvartą, kuri tokiais atvejais turi būti nustatyta pagal atskirų pirkimo dalių didžiausią numatomą vertę.

         (11)  Išskyrus atvejus, kai perkančiosios organizacijos ar perkantieji subjektai nurodė, kad iš pradžių pakaks bendros informacijos (Taip/Ne) apie reikalavimų įvykdymą. Toliau rasite išsamesnį paaiškinimą apie šią galimybę.

         (12)  Tokie reikalavimai gali būti bendri arba taikomi tik tam tikroms situacijoms, pvz., tik atvirame konkurse arba – jei procedūrą sudaro du etapai – tik tais atvejais, kai dalyvauti bus pakviesti visi minimalius reikalavimus atitinkantys kandidatai.

         (13)  1995 m. spalio 24 d. Europos Parlamento ir Tarybos direktyva 95/46/EB dėl asmenų apsaugos tvarkant asmens duomenis ir dėl laisvo tokių duomenų judėjimo (OL L 281, 1995 11 23, p. 31).

         (14)  Žr. II dalies C skirsnį.

         (15)  Pavyzdžiui: jei atviro konkurso metu konkurso dokumentai ir pridedamas EBVPD persiunčiami e. laišku, kuriame yra reikiamo tipo elektroninis parašas, papildomo (-ų) parašo (-ų) ant EBVPD gali nereikėti. E. parašas ant EBVPD gali būti nebūtinas ir tais atvejais, kai EBVPD yra integruotas į e. pirkimo platformą, kuria norint naudotis yra būtinas elektroninis tapatumo nustatymas.

         (16)  Pagal Direktyvos 2014/25/ES 80 straipsnio 2 dalį perkantieji subjektai, nesvarbu, ar jie yra perkančiosios organizacijos, gali nuspręsti taikyti atrankos kriterijus, nurodytus Direktyvos 2014/24/ES 58 straipsnyje (IV dalies A, B ir C skirsniai).

         (17)  Direktyvoje 2014/25/ES nėra aiškiai numatyta, kad perkantieji subjektai EBVPD naudotų norėdami taikyti su kokybės užtikrinimo schemomis ir aplinkosaugos vadybos standartais susijusius reikalavimus (IV dalies D skirsnis), bet tai vis tiek turėtų būti leista dėl praktinių priežasčių, nes Direktyvos 2014/24/ES 62 straipsnis ir Direktyvos 2014/25/ES 81 straipsnis iš esmės yra vienodi.

         (18)  Pagal Direktyvos 2014/25/ES 77 straipsnio 2 dalį ir 78 straipsnio 1 dalį perkantieji subjektai atrenka dalyvius remdamiesi objektyviomis taisyklėmis ir kriterijais. Kaip aprašyta pirmiau, šie kriterijai kai kuriais atvejais gali būti tokie, kokie nustatyti Direktyvoje 2014/24/ES, arba iš esmės identiški toms nuostatoms (žr. 16 išnašą). Tačiau objektyvios taisyklės ir kriterijai taip pat gali būti būdingi tam tikram perkančiajam subjektui arba konkrečiai pirkimo procedūrai. Tačiau tokie atvejai negali būti įtraukti į standartinę formą.

         (19)  Direktyvoje 2014/25/ES nėra aiškiai numatyta, kad perkantieji subjektai EBVPD naudotų norėdami sumažinti kandidatų, kurių kvalifikacija tinkama, skaičių (V dalis), bet tai vis tiek turėtų būti leista dėl praktinių priežasčių, nes tiek Direktyvos 2014/24/ES 65 straipsnyje, tiek Direktyvos 2014/25/ES 78 straipsnio 2 dalyje reikalaujama, kad kiekvienas toks skaičiaus sumažinimas būtų atliekamas laikantis objektyvių ir nediskriminacinių kriterijų ar taisyklių.

      2 PRIEDAS

         EUROPOS BENDROJO VIEŠŲJŲ PIRKIMŲ DOKUMENTO (EBVPD) STANDARTINĖ FORMA

         I dalis. Informacija apie pirkimo procedūrą ir perkančiąją organizaciją ar perkantįjį subjektą

         II dalis. Informacija apie ekonominės veiklos vykdytoją

         III dalis. Pašalinimo pagrindai

         IV dalis. Atrankos kriterijai

         V dalis. Kandidatų, kurių kvalifikacija tinkama, skaičiaus sumažinimas

         VI dalis. Baigiamieji pareiškimai


title: 2011 m. spalio 20 d. Komisijos įgyvendinimo reglamentas (ES) Nr. 1057/2011, kuriuo nustatomos kiaušinių sektoriaus eksporto grąžinamosios išmokos

text:
21.10.2011

               LT

               Europos Sąjungos oficialusis leidinys

               L 276/33

         KOMISIJOS ĮGYVENDINIMO REGLAMENTAS (ES) Nr. 1057/2011
   2011 m. spalio 20 d.
   kuriuo nustatomos kiaušinių sektoriaus eksporto grąžinamosios išmokos
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (1), ypač į jo 164 straipsnio 2 dalį ir 170 straipsnį kartu su 4 straipsniu,
   kadangi:

               (1)

               reglamento (EB) Nr. 1234/2007 162 straipsnio 1 dalyje numatyta, kad to reglamento I priedo XIX dalyje išvardytų produktų kainų skirtumas pasaulinėje rinkoje ir Sąjungoje gali būti padengiamas eksporto grąžinamosiomis išmokomis;

               (2)

               todėl, atsižvelgiant į esamą situaciją kiaušinių rinkoje, turėtų būti nustatomos grąžinamosios išmokos laikantis Reglamento (EB) Nr. 1234/2007 162, 163 164, 167 ir 169 straipsniuose nurodytų taisyklių ir kriterijų;

               (3)

               reglamento (EB) Nr. 1234/2007 164 straipsnio 1 dalyje numatyta, kad eksporto grąžinamosios išmokos gali skirtis priklausomai nuo paskirties vietos, ypač jei to reikia dėl pasaulinėje rinkoje susidariusios padėties, tam tikrų rinkų konkrečių reikalavimų arba dėl susitarimais, sudarytais pagal Sutarties 300 straipsnį, prisiimtų įsipareigojimų;

               (4)

               išmokos skiriamos tik už produktus, kuriuos galima laisvai vežti Sąjungoje ir kurie atitinka 2004 m. balandžio 29 d. Europos Parlamento ir Tarybos reglamento (EB) Nr. 852/2004 dėl maisto produktų higienos (2) reikalavimus ir 2004 m. balandžio 29 d. Europos Parlamento ir Tarybos reglamento (EB) Nr. 853/2004, nustatančio konkrečius gyvūninės kilmės maisto produktų higienos reikalavimus (3), reikalavimus, taip pat Reglamento (EB) Nr. 1234/2007 XIV priedo A dalyje nustatytas ženklinimo sąlygas;

               (5)

               šiuo metu taikytinos išmokos yra nustatytos Komisijos įgyvendinimo reglamentu (ES) Nr. 710/2011 (4). Reikėtų nustatyti naujas išmokas ir atitinkamai panaikinti tą reglamentą;

               (6)

               Bendro žemės ūkio rinkų organizavimo vadybos komitetas nepateikė savo nuomonės per pirmininko nustatytą laikotarpį,

         PRIĖMĖ ŠĮ REGLAMENTĄ:
   1 straipsnis
   1.   Reglamento (EB) Nr. 1234/2007 164 straipsnyje numatytos eksporto grąžinamosios išmokos už šio reglamento priede nurodytus produktus ir taikant jame nurodytą išmokų dydį skiriamos pagal šio straipsnio 2 dalyje nustatytas sąlygas.
   2.   Produktai, už kuriuos pagal 1 dalį gali būti skiriamos grąžinamosios išmokos, atitinka susijusius reglamentų (EB) Nr. 852/2004 ir (EB) Nr. 853/2004 reikalavimus, visų pirma yra paruošti patvirtintoje įmonėje ir tenkina ženklinimo identifikavimo ženklu sąlygas, nustatytas Reglamento (EB) Nr. 853/2004 II priedo I skirsnyje ir Reglamento (EB) Nr. 1234/2007 XIV priedo A dalyje.
   2 straipsnis
   Įgyvendinimo reglamentas (ES) Nr. 710/2011 yra panaikinamas.
   3 straipsnis
   Šis reglamentas įsigalioja 2011 m. spalio 21 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. spalio 20 d.

            Komisijos vardu Pirmininko pavedimu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 139, 2004 4 30, p. 1.

      (3)  OL L 139, 2004 4 30, p. 55.

      (4)  OL L 190, 2011 7 21, p. 61.

      PRIEDAS

         Nuo 2011 m. spalio 21 d. kiaušinių sektoriui skirtos eksporto grąžinamosios išmokos

                  Produktų kodas

                  Paskirties šalys

                  Mato vienetas

                  Grąžinamųjų išmokų dydis

                  0407 00 11 9000

                  A02

                  EUR/100 vnt.

                  0,00

                  0407 00 19 9000

                  A02

                  EUR/100 vnt.

                  0,00

                  0407 00 30 9000

                  E09

                  EUR/100 kg

                  0,00

                  E10

                  EUR/100 kg

                  19,00

                  E19

                  EUR/100 kg

                  0,00

                  0408 11 80 9100

                  A03

                  EUR/100 kg

                  63,00

                  0408 19 81 9100

                  A03

                  EUR/100 kg

                  20,00

                  0408 19 89 9100

                  A03

                  EUR/100 kg

                  20,00

                  0408 91 80 9100

                  A03

                  EUR/100 kg

                  23,50

                  0408 99 80 9100

                  A03

                  EUR/100 kg

                  5,90

                     NB: Produktų kodai ir „A“ serijos paskirties šalių kodai nurodyti Komisijos reglamente (EEB) Nr. 3846/87 (OL L 366, 1987 12 24, p. 1).
                  Kitos paskirties šalys nurodomos taip:

                              E09

                              :

                              Kuveitas, Bahreinas, Omanas, Kataras, Jungtiniai Arabų Emyratai, Jemenas, Ypatingasis administracinis Kinijos regionas Honkongas, Rusija, Turkija.

                              E10

                              :

                              Pietų Korėja, Japonija, Malaizija, Tailandas, Taivanas, Filipinai.

                              E19

                              :

                              Visos paskirties šalys, išskyrus Šveicariją ir E09 bei E10 grupes.